टाइम8, जानुवारी 26: दिनै हादरनाङैनो 72थि सुबुंखान्थि सान फालिनाय जादों। दिल्लीनि राजपथजों लोगोसे हादरनि मोनफ्रोमबो राज्योआव फालिनाय जागोन सुबुंखान्थि सान। दिल्लीआव जानो गोनां सुबुंखान्थि साननि पेरेडआव बाहागो लानो हादरनि आबादारीफोराबो ट्रेक्टर रेलि खालामनानै ओंखारबोदों। गोख्रों रैखाथिनि राहा खालामनानै दिल्लीनि पुलिसआ बे ट्रेक्टर रेलिखौ खालामनो गनायथि होदों। हादरनि आबादारीफोरा गासै मोनथाम लामाजों ट्रेक्टर रेलिखौ दिहुनगोन, जेराव रोजा रोजा ट्रेक्टरफोर फैनायनि आसा दं। बेनि गेजेरावनो सिंहु सिमनायाव आबादारीफोरा ट्रेक्टर रेलि खालामनो थियारि जानानै ओंखारबोनायाव पुलिसआ होनाय बेरिकेटखौ सेफायनानै होदों। आबादारीफोरा दिल्लीफारसे रावना जानो नाजानानै बेरिकेटखौ सेफायनानै होदों।